Document ID: 31987D0026

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Δεκεμβρίου 1986
για την έγκριση προσθηκών στα προγράμματα σχετικά με την καλλιέργεια δενδροκηπευτικών και τα φυτώρια αμπέλου στη Γαλλία, σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στη γαλλική γλώσσα είναι το μόνο αυθεντικό)
(87/26/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2224/86 (2), και ιδίως το άρθρο 5,
Εκτιμώντας:
ότι στις 14 Νοεμβρίου 1985 η γαλλική κυβέρνηση υπέβαλε προσθήκες στα προγράμματα που έχουν εγκριθεί με την απόφαση 80/1055/ΕΟΚ της Επιτροπής (3) σχετικά με τις συνθήκες μεταποίησης και εμπορίας των δενδροκηπευτικών προϊόντων και των προϊόντων που προέρχονται από τα φυτώρια αμπέλου και ότι παρέσχε συμπληρωματικές πληροφορίες στις 22 Μαΐου 1986·
ότι οι εν λόγω προσθήκες στα προγράμματα έχουν στόχο την ορθολογική οργάνωση και τη βελτίωση των δομών συσκευασίας και εμπορίας των δενδροκηπευτικών προϊόντων και των προϊόντων που προέρχονται από τα φυτώρια αμπέλου, έτσι ώστε να ενισχυθεί η ανταγωνιστικότητα αυτών των τομέων και να αξιολογηθούν τα προϊόντα τους· ότι αποτελούν, επομένως, προγράμματα κατά την έννοια του άρθρου 2 του κανονισμού (ΕΟΚ) αριθ. 355/77·
ότι οι προσθήκες περιλαμβάνουν αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, αποδεικνύουν δε, ότι είναι δυνατό να επιτευχθούν οι στόχοι του άρθρου 1 του εν λόγω κανονισμού στον τομέα της καλλιέργειας δενδροκηπευτικών και των φυτωρίων αμπέλου· ότι η προθεσμία που καθορίζεται για την εφαρμογή των προσθηκών δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνονται οι προσθήκες στα προγράμματα σχετικά με τον τομέα της καλλιέργειας δενδροκηπευτικών και των φυτωρίων αμπέλου που υπέβαλε η γαλλική κυβέρνηση στις 14 Νοεμβρίου 1985 και συμπληρώθηκαν στις 22 Μαΐου 1986, σύμφωνα με τον κανονισμό (ΕΟΚ) αριθ. 355/77.
Άρθρο 2
Η παρούσα απόφαση απευθύνεται στη Γαλλική Δημοκρατία.
Βρυξέλλες, 10 Δεκεμβρίου 1986.

Labels: 18
6